projecte-aina/catalan_government_crawling huggingface dataset:
Aquesta eina d'ajuda a la decisió està destinada per al seu ús conjuntament amb l'assessorament dels seus professionals de la salut.
Aquesta eina no té en compte les característiques de cada persona, ni pretenen suggerir cap tipus d'acció en referència al tractament mèdic.
L'ús d'aquesta eina d'ajuda a la presa de decisions és voluntària.
Cada secció d'aquesta eina es dirigeix a un aspecte diferent que pot afectar la seva decisió.
Utilitzi aquesta eina per ajudar a prendre una decisió en la forma que més li convingui -ja sigui sol, amb un familiar, amic o amb el seu professional de la salut-.
Recordi portar aquesta eina d'ajuda a la decisió a la seva pròxima visita amb el seu metge.
Tenir-la a mà pot ser útil quan es parli de les seves opcions de tractament.
Hi ha una sèrie de recursos disponibles per donar suport al procés d'intercanvi d'informació, com ara les eines d'ajuda a a les decisions clíniques.
Aquestes estan dissenyades per mostrar els pros i els contres (o beneficis i riscos) de les diferents opcions.
L'ús d'aquestes eines pot millorar la comprensió de les persones (sanes i malaltes) sobre els riscos i la seva participació en la presa de decisions.
Se us ha proporcionat aquesta eina d'ajuda a la decisió perquè el vostre professional de la salut us ha diagnosticat esclerosi múltiple.
Aquesta eina pot ajudar-vos a col·laborar amb el professional de la salut per escollir la modalitat de tractament que s'ajusti millor a les vostres necessitats.
Inclou la informació referent al tractament dels brots aguts i el tractament immunomodulador (per reduir el nombre de brots i l'impacte de la malaltia), amb els seus avantatges i inconvenients.
La lectura dels apartats següents us permetrà conèixer millor aquest problema de salut, com també les diferents modalitats de tractament.
Així mateix, us ajudarà a reflexionar sobre diferents qüestions que se us aniran plantejant i parlar amb el vostre professional de la salut o amb els familiars i amics sobre la vostra decisió.
Els continguts del web sobre esclerosi múltiple i l'eina de suport a la presa de decisions compartides SELECCION EM han estat elaborats per: Lluís Ramió Torrentà (Hospital Universitari de Girona Dr.
Josep Trueta, Hospital Santa Caterina i Institut d'Investigació Biomèdica de Girona), Miguel Ángel Robles (Universitat de Girona.
Centre d'Esclerosi Múltiple de Catalunya (CEMCAT)) i Carme Beltran (Grup de Recerca Salut i Atenció Sanitària de la Universitat de Girona).
Així mateix, s'ha comptat amb la col·laboració de la Fundació Esclerosi Múltiple (FEM) i de la Societat Catalana de Neurologia.
També agraïm a René Robles Cedeño la seva aportació en el disseny de les infografies dels medicaments i les imatges de l'eina de suport a la presa de decisions compartides.
El Centre Tecnològic de Catalunya (EURECAT) ha desenvolupat l'aplicatiu SELECCION EM que ajudarà als pacients amb esclerosi múltiple remitent recurrent a seleccionar l'opció de tractament que millor s'adapti a les seves preferències.
Tanmateix el contingut final del web és responsabilitat de l'AQuAS.
Data de publicació: juliol 2018
Data d'actualització: desembre 2019
Descripció de la malaltia, causes, tipus, símptomes i diagnòstic
Informeu-vos sobre quins tractaments hi ha, com funcionen i quins efectes secundaris poden produir
Les taules següents l'ajudaran a comparar els avantatges i inconvenients entre les diferents opcions
Accediu a l'aplicatiu que us pot ajudar a decidir sobre les diferents opcions de tractament tenint en compte les vostres preferències
Conegueu les vivències i experiències d'altres pacients que pateixen la vostra malaltia
Aquesta Eina d'Ajuda a la Presa de Decisions ( HATD ) et permetrà conèixer tots els mètodes d'anticoncepció hormonal disponibles, per poder triar el que millor s'adapti al teu estat de salut, necessitats i preferències personals, en consens amb el teu professional de referència en aquest tema.
Trobaràs informació completa, objectiva i basada en la millor evidència científica, sobre tots els aspectes que poden condicionar l'elecció d'un mètode de contracepció hormonal: el seu mecanisme d'acció, eficàcia, mode d'utilització, facilitat o complexitat d'ús, canvis en el cicle menstrual, contraindicacions, efectes adversos, possibles efectes beneficiosos no anticonceptius, relació amb el coit i el preu.
Aquesta eina s'ha elaborat partint dels criteris de l'Organització Mundial de la Salut (OMS) del 2015 i 2018 ( "Medical eligibility criteria for contraceptive use", 5th ed. 2015 i "Recomendaciones sobre prácticas seleccionadas para el uso de anticonceptivos", OMS, 2018).
L'OMS és una institució que periòdicament ofereix recomanacions davant de l'elecció d'un mètode contraceptiu i orientació envers la seguretat dels mètodes anticonceptius en el context de condicions mèdiques i característiques específiques.
L'OMS estableix quatre categories segons el risc que comporta utilitzar cada mètode anticonceptiu, en cada situació.
S'ha decidit incloure únicament en aquesta eina aquelles prescripcions de mètode en les quals el benefici supera clarament els possibles riscos, recomanats com a categoria 1 (no hi ha restricció; es pot utilitzar en qualsevol circumstància) o com a categoria 2 (els avantatges d'utilitzar el mètode generalment superen els riscos).
Agraïm la col·laboració en la investigació i disseny d'aquesta eina a les investigadores: doctora Miriam de la Flor López, responsable de Servei de Ginecologia i Obstetrícia de l'Hospital Universitari de Tarragona Joan XXIII i professora del Departament de Medicina de la Universitat Rovira i Virgili de Tarragona, i a les doctores Lourdes Rubio Rico, infermera, i María Inmaculada de Molina-Fernández, llevadora, professores del Departament d'Infermeria de la Universitat Rovira i Virgili de Tarragona.
També hem de destacar les col·laboracions puntuals del Departament d'Enginyeria, Informàtica i Matemàtiques de la Universitat Rovira i Virgili de Tarragona, del servei d'Informàtica de l'Hospital Universitari de Tarragona Joan XXIII i del dibuixant Adrià Ruiz.
Tot i així, el contingut final del web és responsabilitat de l'AQuAS.
Data de publicació: Juliol 2018
Descripció dels mètodes d'anticoncepció hormonal.
Informa't sobre els mètodes d'anticoncepció hormonal, com funcionen, la seva eficàcia real i efectes adversos.
Les taules t'ajudaran a comparar els avantatges i inconvenients entre les diferents opcions.
Accedeix a l'aplicatiu que t'ajudarà a decidir sobre els diferents mètodes d'anticoncepció hormonal.
Coneix les vivències personals que t'ajudaran a prendre la teva decisió.
Preguntes i respostes breus dels especialistes sobre informació general dels mètodes d'anticoncepció hormonal.
Se us ha proporcionat aquesta eina d'ajuda a la decisió, perquè el vostre metge us ha diagnosticat diabetis mellitus tipus 2 (DM2).
Us permetrà conèixer millor la malaltia i col·laborar amb el vostre professional de la salut i altres pacients.
Hi trobareu informació referent a les diferents opcions de tractament de la diabetis tipus 2 amb els seus avantatges i inconvenients:
Així mateix, podreu reflexionar sobre diferents qüestions que se us aniran plantejant i fer-ho servir per parlar amb el vostre professional de la salut o amb els familiars i amics sobre la vostra decisió.
Agraïm la col·laboració en la recerca i disseny d'aquesta eina al següents professionals: Cristina Claret (IBADE),Josep Maria Hernàndez (Institut Català de la Salut.
EAP Falset) i Natalia Mingorance (DUI CAP Masquefa, EAP Martorell Rural), així com també la col·laboració de la Fundació Avedis Donabedian i de l'Associació de Pacients Diabètics.
Tanmateix el contingut final del web és responsabilitat de l'AQuAS.
Data de publicació: juliol 2017
Informeu-vos sobre quins tractaments hi ha, com funcionen i quins efectes secundaris poden produir
Les taules següents l'ajudaran a comparar els avantatges i inconvenients entre les diferents opcions
Accediu a l'aplicatiu que us pot ajudar a decidir sobre les diferents opcions de tractament tenint en compte les vostres preferències
Conegueu les vivències i experiències d'altres pacients que pateixen la vostra malaltia
Preguntes i respostes breus sobre preocupacions i dubtes dels pacients
Se li ha proporcionat aquesta eina d'ajuda a la decisió perquè el seu metge li ha diagnosticat artrosi al genoll.
Aquesta eina de suport a les decisions compartides pot ajudar-lo a col·laborar amb el seu metge per escollir el tipus de tractament de l'artrosi de genoll.
Inclou la informació referent als tractaments no farmacològics, tractaments farmacològics i tractament quirúrgic.
Agraïm la col·laboració que han tingut els professionals següents: M. Núñez, S. Sastre, L. Lozano, E. Nuñez, J.M. Segur, vinculats a l'Hospital Clinic Barcelona i a l'Institut Català de la Salut (SAP Suport al Diagnòstic i al Tractament) del grup de recerca RESPAL, a J. Escarrabill (Hospital Clinic).
Finalment agraïm a E. Titos la seva aportació en el disseny de les il·lustracions.
Tanmateix, el contingut final del web és responsabilitat de l'AQuAS.
Descripció de la malaltia, símptomes, tractaments, causes i diagnòstic.
Informeu-vos sobre quins tractaments hi ha, com funcionen i quins efectes secundaris poden produir.
Les taules següents l'ajudaran a comparar els avantatges i inconvenients entre les diferents opcions.
Conegueu les vivències i experiències d'altres pacients que pateixen la vostra malaltia.
Aquesta eina l'ajudarà a conèixer d'una manera senzilla les implicacions que tindrà reconstruir-se o no la mama després d'una mastectomia.
Podrà compartir la seva opinió amb el seu professional de la salut i altres pacients.
I l'ajudarà, també, en la presa de decisions.
Inclou la informació referent a les diferents opcions després d'una mastectomia: reconstruir-se o no reconstruir-se la mama amb els seus avantatges i inconvenients.
Agraïm la col·laboració en la recerca i disseny d' aquesta eina a les investigadores: Dra.
Miriam de la Flor, ginecòloga de l'Hospital Universitari de Tarragona Joan XXIII, Dra.
María Inmaculada De Molina, matrona de la Facultat d'Infermeria de la Universitat Rovira i Virgili de Tarragona i Dra.
María Jesús Montes, antropòloga i matrona de la Facultat d'Infermeria de la Universitat Rovira i Virgili de Tarragona.
Tanmateix, el contingut final del web és responsabilitat de l'AQuAS.
Data de publicació: novembre 2016
Descripció de la malaltia, símptomes, tractaments, causes i diagnòstic.
Informeu-vos sobre quines opcions hi ha, com funcionen i quins efectes secundaris poden produir.
Les taules següents l'ajudaran a comparar els avantatges i inconvenients entre les diferents opcions.
Accediu a l'aplicatiu que us pot ajudar a decidir sobre les diferents opcions de tractament tenint en compte les vostres preferències.
Conegueu les vivències i experiències d'altres pacients que pateixen la vostra malaltia.
Preguntes i respostes breus dels especialistes sobre la malaltia i els seus tractaments.
Se li ha proporcionat aquesta eina d'ajuda a la decisió, perquè el seu metge li ha diagnosticat un Aneurisma d'Aorta Abdominal.
Aquesta eina pot ajudar-li a col·laborar amb el seu metge per escollir la modalitat de tractament de l'Aneurisma d'Aorta Abdominal (AAA).
Inclou la informació referent a la cirurgia reparadora oberta (s'obre l'abdomen) i la reparació endovascular (sense obrir l'abdomen) amb els seus avantatges i inconvenients.
La lectura dels següents apartats li permetrà conèixer millor aquest problema de salut, així com les diferents modalitats de tractament.
Així mateix podrà reflexionar sobre diferents qüestions que se li aniran plantejant i fer-ho servir per parlar amb el seu metge o amb els familiars i amics sobre la seva decisió.
Agraïm la col·laboració que han tingut els professionals dels Serveis de Cirurgia Vascular dels hospitals següents: A. Clará (H. del Mar); I. Constenla (H. Vall d'Hebron); J. Maeso (H. Vall d'Hebron); S. Riera (H. Bellvitge).
Tanmateix el contingut final del web és responsabilitat de l'AQuAS.
Descripció de la malaltia, símptomes, causes i diagnòstic.
Informeu-vos sobre quins tractaments hi ha, com funcionen i quins efectes secundaris poden produir.
Preguntes i respostes breus dels especialistes sobre l'aneurisma d'aorta abdominal.
El seu metge li ha diagnosticat un aneurisma d'aorta abdominal i vol conèixer el tema més a fons.
Inclou la informació referent a la fèrula d'immobilització i exercicis, injecció amb cortisona i cirurgia amb els seus avantatges i inconvenients.
Més informació al lloc web de l'Observatori d'Innovació en Gestió de la Sanitat a Catalunya.
Escolteu l'entrevista radiofònica que el periodista Carles Aguilar va fer al director de l'AQuAS, Dr.
Prendre una decisió de tractament incloent les seves preferències.
La seva principal preocupació en relació amb el càncer de pròstata és (senyali el més important per a vostè):
Els efectes secundaris del tractament de cirurgia, radioteràpia o braquiteràpia
La progressió i disseminació del càncer
El seu principal objectiu amb el tractament és: (ordeni de l'1 al 5 segons les seves preferències, essent 1 l'opció que creu més important i 5 la que menys)
Millorar els símptomes que pugui tenir
Tenir la millor capacitat sexual possible
Tenir un bon control de la meva capacitat per orinar
Tenir un bon control de la funció intestinal
Què és el que li preocupa més i menys de cada opció de tractament
(marqui amb un + el que li preocupa més i amb un ─ el que li preocupa menys de cada opció de tractament)
El càncer pot créixer o estendre's mentre es vigila
M'hauria de fer biòpsies i altres proves
Tinc major risc de problemes d'erecció
Tinc major risc d'incontinència urinària
Alguns dels efectes secundaris poden augmentar amb el temps
Tinc més probabilitat de tenir símptomes intestinals
Petit risc d'exposició a la radiació a altres persones durant dos mesos
Per quin tractament m'inclino més?
Té clar quins són els beneficis i els efectes secundaris que més li preocupen a vostè?
Gens segur Quelcom segur Molt segur
Crec que ja tinc una decisió presa
Vull comentar les diferents opcions amb els professionals sanitaris, amb la família, o amb els amics
Vull saber més de les opcions que tinc
Utilitzi l'espai següent per llistar preguntes, preocupacions i següents passos a seguir.
Consulteu sempre que un símptoma s'hagi agreujat, no estigui suficientment ben controlat i us produeixi malestar, o sempre que n'aparegui un de nou que pugui requerir una valoració clínica.
En cas que no pugueu consultar amb el vostre equip habitual per l'hora del dia o dia de la setmana, podeu adreçar-vos a algun servei d'urgències.
Podeu trucar al 112 i si és necessari s'enviarà assistència al domicili.
També podeu adreçar-vos al Centre d'Urgències d'Atenció Primària (CUAP) o bé al servei d'urgències del vostre hospital de referència.
Podeu fer-ne la selecció en funció de la vostra situació clínica, la vostra mobilitat o les vostres preferències.
Un cop valorada la vostra situació, l'equip assistencial us explicarà quines són les opcions disponibles.
A partir de les dades que consten a la vostra història clínica i les preferències que vosaltres i la vostra família expresseu en l'entrevista, es decidirà quin és el tipus d'atenció més adient.
El vostre equip de referència de l'ambulatori o de serveis socials us podrà orientar sobre el tipus de recurs més indicat per donar resposta a les vostres necessitats.
Per accedir a un centre residencial públic, caldrà haver gestionat la Llei de la dependència i haver obtingut almenys el Grau II de la dependència.
En el moment que tingueu el grau assignat, us facilitaran un llistat de totes les residències a les quals podeu optar amb el temps d'espera aproximat.
Per accedir a un centre residencial privat, caldrà l'autorització de l'equip directiu del centre.
Per accedir a un centre sociosanitari, caldrà que hi ha hagi una necessitat sanitària i social que justifiqui el vostre ingrés.
La valoració caldrà que la faci un equip interdisciplinari que pot estar ubicat dins l'àmbit hospitalari, ambulatori o del PADES.
L'equip que en faci la valoració us explicarà les diferents unitats d'ingrés i quina és la que més s'adequa a les vostres necessitats.
Estan indicats per a persones que presenten un major nombre de brots amb més lesions associades en un període de temps curt i amb pitjor resposta als tractaments anteriors.
La indicació d'aquests tractaments ha de tenir en compte el balanç dels beneficis que poden aportar i el risc d'efectes secundaris que poden produir.
És un anticòs monoclonal (proteïna utilitzada pel sistema immunitari per identificar i neutralitzar bacteris o virus), que s'administra per infusió intravenosa mensual.
Bloqueja l'entrada de limfòcits (glòbuls blancs) activats des de la sang al sistema nerviós central, fet que limita els brots i la discapacitat associada.
Actua sobre el receptor esfingosina-1-fosfatasa i evita la sortida dels limfòcits (glòbuls blancs) dels ganglis limfàtics, de manera que s'evita l'inici de la inflamació associada a la destrucció de la mielina.
És un anticòs monoclonal humanitzat (proteïna utilitzada pel sistema immunitari per identificar i neutralitzar bacteris o virus), que redueix ràpidament el nombre de monòcits i limfòcits B i T (glòbuls blancs) i genera canvis de llarga durada en el sistema immunitari.
Aquests canvis provoquen una reducció de la resposta inflamatòria a la malaltia.
És un fàrmac citotòxic que provoca la mort cel·lular sobretot sobre els limfòcits B i T inhibint la síntesi de DNA.
El mecanisme mitjançant el qual exerceix els seus efectes terapèutics en l'EM no està completament clar però es creu que a l'induir la mort cel·lular dels limfòcits B i T s'interromp la cascada d'esdeveniments immunitaris centrals a l'EM.
És un anticòs monoclonal humanitzat (proteïna utilitzada pel sistema immunitari per identificar i neutralitzar bacteris o virus), que redueix el nombre i funció dels limfòcits B que expressen CD20 generant així un efecte immunomodulador sobre sistema immunitari.
Estan indicats per a persones amb una forma no agressiva de la malaltia (pocs brots amb poques lesions associades en un llarg període de temps).
Tenen una eficàcia moderada pel que fa a la malaltia, és a dir, redueixen el nombre de brots que pot patir una persona al llarg d'un any de manera moderada (reducció d'entre un 33% i un 50% dels brots, segons els estudis clínics realitzats per a cada fàrmac), i presenten pocs efectes secundaris.
Posseeixen activitat antiviral, antiproliferativa i immunomoduladora.
Tot i que el mecanisme d'acció no està completament definit, modulen la resposta immunitària, reduint així el procés inflamatori.
Presentació específica d'interferó desenvolupada associant una cadena de polietilenglicol a la molècula d'interferó beta; és un procés conegut com a pegilació per perllongar la vida mitjana de l'interferó beta, i així disminuir la freqüència de dosi.
Acetat de glatiràmer ( Copaxone®/Acetat de glatiràmer Mylan® ).
Els seus components estructurals són similars a la mielina.
Per això es creu que "enganya" les cèl·lules del sistema immunitari que danyen la mielina i evita o redueix el procés inflamatori.
El seu mecanisme no és del tot conegut, però se suggereix que augmenta factors antioxidants que redueixen els radicals lliures (molècules que comporten efectes negatius per a la salut per la seva capacitat d'alterar els gens, les proteïnes i els lípids o greixos), afavoreixen la protecció de les neurones i modulen la resposta immunitària.
Atura l'acció d'un enzim i, com a conseqüència, evita la proliferació de cèl·lules implicades en la destrucció de la mielina i responsables de la inflamació associada a la malaltia.
Per accedir a aquest servei, cal demanar-ho al metge de capçalera o al metge de l'hospital perquè en faci la valoració.
Quan l'equip del PADES rebi la petició, es posarà en contacte amb el familiar per programar una primera visita.
La cobertura dels equips PADES depèn de la zona geogràfica en què us trobeu i pot variar de 24h al dia 7 dies per setmana, a una cobertura de menys hores.
En qualsevol cas, l'equip PADES us informarà sobre què heu de fer davant D'una necessitat que sorgeix fora de l'horari d'atenció i quins serveis cal activar (061, teleassistència..).
La freqüència de visites dependrà de les necessitats de la persona malalta i pot variar en funció de l'evolució de la malaltia.
En cap cas l'equip PADES és un equip d'emergències.
Atès que l'equip PADES us atendrà al vostre domicili, la distribució dependrà de la zona on viviu.
Qualsevol ciutadà que hagi residit al territori espanyol durant un mínim de 5 anys (2 dels quals anteriors a la data en què es presenta la sol·licitud) i que es trobi en situació de dependència, té dret a sol·licitar un reconeixement de la seva situació per accedir a les prestacions econòmiques i de serveis socials reconegudes per la Llei de dependència.
El grau de dependència s'estableix segons la necessitat d'ajuda que té una persona per realitzar les activitats bàsiques de la vida diària.
Els serveis socials d'atenció primària i les àrees bàsiques de salut actuen com a punts centrals d'accés al sistema d'atenció a la dependència, orientant i informant sobre els tràmits pertinents per sol·licitar la valoració.
En funció del grau de dependència reconeguda es podrà accedir a una cartera de serveis determinada (treballadora familiar, ingrés residencial, centre de dia, prestació econòmica per cuidador....)
Conjuntament amb l'usuari i la família es decidirà quin és el recurs que més s'ajusta a les necessitats de la persona en situació de dependència.
Aquelles persones que estiguin en situació de final de vida, podran disposar de serveis de suport temporals oferts per serveis municipals (per a més informació accediu a la pàgina web del vostre Ajuntament), per fundacions privades sense ànim de lucre (treballadors familiars, ajudes tècniques, voluntariat, ajudes per a farmàcia, etc.).
Per accedir a aquestes ajudes us podeu adreçar directament a l'entitat que les ofereix o als vostres professionals de referència.
Cal tenir en compte que l'accés a aquestes ajudes s'esgotarà per defunció de l'usuari, finalització del temps marcat per rebre-les, o inici de la cobertura per part dels serveis públics.